નવી દિલ્હી તા. ૧૨ : લોકસભા ચૂંટણીની એકદમ પહેલા જાન્યુઆરી ૨૦૧૯માં ગુજરાતે વાઈબ્રન્ટ ગુજરાત ગ્લોબલ સમિટની તૈયારીઓ શરૂ કરી દીધી છે. જો કે તાજેતરમાં જ મળેલા બેડ ન્યૂઝથી સીએમ વિજય રૂપાણી ભારે નારાજ થયા છે. ભારતના રાજયો અને કેન્દ્ર શાસિત પ્રદેશોમાંથી બિઝનેસ કરવાના મામલે EODB રેન્કિંગમાંથી ગુજરાત ત્રીજા સ્થાનેથી ખસીને પાંચમાં સ્થાને પહોંચી ગયું છે. સતત પાછળ ધકેલાઈ રહેલા રેન્કિંગને કારણે સવાલ ઉઠે છે કે શું ખરેખર હવે ગુજરાતમાં બિઝનેસ કરવો મુશ્કેલ થઈ ગયું છે? વર્લ્ડ બેંક અને ડિપાર્ટમેન્ટ ઓફ ઈન્ડસ્ટ્રિયલ પોલિસી એન્ડ પ્રમોશન (DIPP) દ્વારા આ રેન્ક તૈયાર કરવામાં આવતો હોય છે.